CELEX: 62008CO0217
Language: sl
Date: 2009-03-17 00:00:00
Title: Sklep Sodišča (sedmi senat) z dne 17. marca 2009. # Rita Mariano proti Istituto nazionale per l'assicurazione contro gli infortuni sul lavoro (INAIL). # Predlog za sprejetje predhodne odločbe: Tribunale ordinario di Milano - Italija. # Člen 104(3) Poslovnika - Enako obravnavanje pri zaposlovanju in delu - Člena 12 ES in 13 ES - Dodelitev izplačila za preživele osebe - Nacionalna ureditev, ki določa različno obravnavanje preživelega zakonca in preživelega zunajzakonskega partnerja. # Zadeva C-217/08.

Sklep Sodišča (sedmi senat) z dne 17. marca 2009 – Mariano proti Istituto nazionale per l’assicurazione contro gli infortuni
            sul lavoro
      (Zadeva C‑217/08)
      „Člen 104(3) Poslovnika – Enako obravnavanje pri zaposlovanju in delu – Člena 12 ES in 13 ES – Dodelitev izplačila za preživele osebe – Nacionalna ureditev, ki določa različno obravnavanje preživelega zakonca in preživelega zunajzakonskega partnerja“
      1.                     Državljanstvo Unije – Določbe Pogodbe – Enako obravnavanje – Diskriminacija na podlagi državljanstva – Prepoved – Vsebinsko
            področje uporabe – Izključitev izključno notranjih položajev (člena 12 ES in 17 ES) (Glej točke od 17 do 22.)
      2.                     Pravo Skupnosti – Načela – Enako obravnavanje – Diskriminacija na podlagi starosti – Prepoved – Področje uporabe – Diskriminatorno
            obravnavanje, ki ni povezano s pravom Skupnosti – Izključitev (člen 13 ES; Direktiva Sveta 2000/78) (Glej točke od 24 do 27.)
      3.                     Pravo Skupnosti – Načela – Enako obravnavanje – Področje uporabe –Nacionalna ureditev, ki določa različno obravnavanje preživelega zakonca in preživelega zunajzakonskega partnerja v zvezi
            z dodelitvijo izplačila za preživele osebe – Diskriminatorno obravnavanje, ki ni povezano s pravom Skupnosti – Izključitev
            (člena 12 ES in 13 ES; Direktiva Sveta 2000/78) (Glej točki 30 in 31.)
      Predmet 
      
         
               Predlog za sprejetje predhodne odločbe – Tribunale ordinario di Milano – Razlaga členov 12 ES in 13 ES – Enako obravnavanje
                  pri zaposlovanju in delu – Dodelitev izplačila za preživele osebe – Nacionalna ureditev, ki določa različno obravnavanje preživelega
                  zakonca in preživelega zunajzakonskega partnerja, ki je sklenil življenjsko partnersko skupnost
               
            Izrek 
      Pravo Skupnosti ne vsebuje prepovedi vsakršne diskriminacije, katere varstvo bi države članice morale zagotavljati, kadar
         domnevno diskriminatorno obravnavanje ni povezano s pravom Skupnosti. V okoliščinah, kakršne so te iz postopka v glavni stvari,
         taka zveza ne izhaja iz samih členov 12 ES in 13 ES.
      
      Ta člena v navedenih okoliščinah ne nasprotujeta nacionalni ureditvi, v skladu s katero se v primeru smrti zaradi nesreče
         renta v višini 50 % dajatve, ki jo je ta oseba prejemala pred smrtjo, izplača zgolj zakoncu, mladoletnemu otroku umrlega pa
         se izplača le renta v višini 20 % navedene dajatve.